વિશ્ર્વકલ્યાણ માટે અનિવાર્ય એવાં શ્રેષ્ઠ જીવનમૂલ્યો પરનું સાર્વત્રિક આક્રમણ આજે પ્રતિષ્ઠા અને બળ પ્રાપ્ત કરી સફળ થતું દેખાઈ રહ્યું છે. વ્યક્તિ, પરિવાર, સમાજ અને રાજનીતિમાં જીવનમૂલ્યોનો જે હ્રાસ જોવા મળે છે તે આ આક્રમણની સફળતાનું જ પ્રતીક છે. એ દૃષ્ટિથી જોઈએ તો આ આખો સંઘર્ષ પોતાની સાથે જ છે. आत्मविजय के हेतु स्वयं का यह अनुशासन सारा है | એ પંક્તિઓ અનુસાર આત્મવિજયનું સામર્થ્ય પોતાની અને પોતાનાની સામે લડવાનું સામર્થ્ય પ્રાપ્ત કરવાની આવશ્યકતા છે અને આ ભગીરથ કાર્ય તન, મન, ધનના શ્રેષ્ઠ સમર્પણ સિવાય શક્ય નથી.